
Bilješke uz financijske izvještaje

za razdoblje od 1. siječnja do 31. prosinca 2020. godine

Osječko-baranjska županija sa sjedištem u gradu Osijeku osnovana je 1993. godine zakonom kojim je uspostavljeno novo teritorijalno ustrojstvo u Republici Hrvatskoj. Po svom pravnom statusu ona je jedinica područne (regionalne) samouprave. Poslove samouprave obavljaju Županijska skupština, župan i upravna tijela Županije. Županija obuhvaća 264 naselja smještena u 42 jedinice lokalne samouprave od kojih je 7 sa statusom grada te 35 sa statusom općine.

Skupština Županije je predstavničko tijelo građana i tijelo područne (regionalne) samouprave. Djelokrug rada i nadležnost Skupštine utvrđeni su Statutom Županije.

Župan kao izvršno tijelo obavlja izvršne poslove u Županiji i zastupa Županiju. Na neposrednim izborima 2017. godine za župana Osječko-baranjske županije izabran je Ivan Anušić. Župan ima dva zamjenika koji se biraju na neposrednim izborima sukladno posebnom zakonu. Pored toga, jedan zamjenik se bira iz reda pripadnika srpske nacionalne manjine. Zamjenici pomažu županu u obavljanju poslova iz njegovog djelokruga koje im on povjeri, zamjenjuju ga u slučaju njegove odsutnosti ili spriječenosti da obavlja svoju dužnost te obavljaju druge poslove sukladno propisima i općim aktima Županije. Župana u slučaju njegove duže odsutnosti ili spriječenosti zamjenjuje zamjenik župana koga on odredi.

Na izborima 2017. godine za zamjenike župana izabrani su Petar Lagator, Goran Ivanović i mr. sc. Radomir Čvarković.

Ustrojstvo upravnih tijela Županije uređeno je Odlukom o ustrojstvu i djelokrugu upravnih tijela Osječko-baranjske županije. 

Prema toj Odluci, upravna tijela Županije su:

· Tajništvo Županije,
· Upravni odjel za zajedničke poslove,
· Upravni odjel za imovinsko-pravne poslove,
· Upravni odjel za opću upravu,
· Upravni odjel za javne financije,
· Upravni odjel za gospodarstvo,
· Upravni odjel za investicije, razvojne projekte i fondove Europske unije,
· Upravni odjel za poljoprivredu,
· Upravni odjel za ruralni razvoj,
· Upravni odjel za turizam, kulturu i sport,
· Upravni odjel za prostorno uređenje, graditeljstvo i zaštitu okoliša,
· Upravni odjel za obrazovanje,
· Upravni odjel za zdravstvo i socijalnu skrb,
· Služba za javnu nabavu,
· Služba unutarnje revizije.
Početkom 2020. godine Osječko-baranjskoj županiji su povjereni poslovi državne uprave te se temeljem Sporazuma o preuzimanju predmeta, pismohrane, ostale dokumentacije, opreme te sredstava za rad od mjesnog nadležnog ureda državne uprave u Županiji potpisanog 16. prosinca 2019. godine s Ministarstvom uprave povećao opseg posla kao i broj zaposlenika. Temeljem tog Sporazuma, Županija je s 1. siječnja 2020. godine preuzela sve obveze plaćanja mjesečnih iznosa zakupnina i svih drugih davanja s osnove režijskih troškova, troškova pričuve, održavanja, ugovora i dr. Obveze koje su nastale u prosincu 2019. godine, a dospijevale su u siječnju 2020. godine podmirila je Županija na teret financijskog rezultata tj. viška prihoda poslovanja u ukupnom iznosu od 1.703.847,00 kuna. Tijekom godine Ministarstvo pravosuđa i uprave doznačilo je 24.000.000,00 kuna koji su utrošeni za troškove povjerenih poslova državne uprave kao i za troškove preuzetih državnih službenika i namještenika.
Tijekom ožujka 2020. godine Hrvatsku je zahvatila epidemija bolesti COVID-19 uzrokovana virusom SARS-CoV-2. Kako je epidemija snažno utjecala na gospodarsku aktivnost, Republika Hrvatska je donijela niz ekonomskih mjera kojima se olakšao problem nelikvidnosti svima onima čija je poslovna aktivnost smanjena uslijed epidemije. Između ostalog, propisala je i da će jedinice lokalne i područne (regionalne) samouprave na odgovarajući način provesti aktivnosti i mjere koje su utvrđene Zaključkom Vlade Republike Hrvatske. Sukladno navedenom, Župan Osječko-baranjske županije donio je 10. travnja 2020. godine  Odluku o ograničavanju korištenja sredstava predviđenih Proračunom Osječko-baranjske županije za 2020. godinu. 
Županija je iskoristila mogućnost uzimanja beskamatnog zajma zbog odgode plaćanja poreza i prireza na dohodak u iznosu od 5.673.075,15 kuna koji je do 31. prosinca 2020. godine vraćen u iznosu od 3.586.777,21 kuna, te beskamatnog zajma u visini izvršenog povrata po godišnjem obračunu poreza na dohodak za 2019. godinu u iznosu od 10.251.878,24 kuna koji je u cijelosti vraćen u 2020. godini.
Skupština Osječko-baranjske županije donijela je na svojoj 30. sjednici Odluku o raspodjeli financijskog rezultata kojom se dio viška primitaka od financijske imovine u iznosu od 50.261.611,18 kuna rasporedio na manjak prihoda od nefinancijske imovine.

BILJEŠKE ZA OBRAZAC BILANCA

 
 Sastavni dio obveznih bilješki uz Bilancu su popis primljenih vrijednosnih papira, popis izdanih jamstava i popis sudskih postupaka u tijeku. Navedeni podaci prikazani su u tabličnim prikazima koji su sastavni dio ove Bilješke te se nalaze prikazani u sljedećim prilozima:

· Primljeni vrijednosni papiri,

· Izdana jamstva i

· Sudski postupci u tijeku.

Tijekom 2020. godine na računima kapitalnih prijenosa evidentirana su ostvarenja koja su utrošeni za nabavu nefinancijske imovine  te je evidentirana obvezna korekcija rezultata na podskupini 922 u iznosu od 46.024.013,20 kuna.
U nastavku se daju obrazloženja za pojedine AOP pozicije obrasca Bilanca:

AOP 010 (0212-poslovni objekti)

Povećanje u odnosu na prošlu godinu je iz razloga jer se imovina koja se vodila u pripremi (dodatna ulaganja na projektima poboljšanja energetske učinkovitosti u zgradama javne namjene u iznosu od 52.424.328,16 kuna) stavila u uporabu, te povećanje vrijednosti temeljem elaborata o procijenjenoj vrijednosti nekretnine 2. kat na kč.br. 5442/4 k.o. Osijek, Trg Lava Mirskog 3 u iznosu od 2.051.329,46 kuna.
AOP 013 (02921-ispravak vrijednosti građevinskih objekata)

AOP 023 (02922-ispravak vrijednosti postrojenja i opreme)

AOP 029 (02923-ispravak vrijednosti prijevoznih sredstava)

AOP 045 (02926-ispravak vrijednosti nemeterijalne proizvedene imovine)

AOP 035 (02924-ispravak vrijednosti knjiga, umjetničkih djela i ostalih izložbenih vrijednosti)

Sukladno povećanju ili smanjenju imovine povećavaju se ili smanjuju kategorije ispravka vrijednosti.

AOP 015 (0221-uredska oprema i namještaj)

Povećanje vrijednosti ove vrste imovine je rezultat dobivene imovine Sporazumom o dodjeli računala i računalne opreme u svrhu provedbe projekta "Informacijski sustav prostornog uređenja (ISPU) i njegovi moduli" u iznosu od 228.102,50 kuna te imovine preuzete temeljem Sporazuma o preuzimanju predmeta, pismohrane, ostale dokumentacije, opreme te sredstava za rad od mjesnog nadležnog ureda državne uprave u Županiji u iznosu od 4.546.259,18 kuna.
AOP 016 (0222-komunikacijska oprema)

2020. godine uložilo se u informatičko opremanje velike vijećnice u Županijskoj 4 u iznosu od 1.333.685,00 kuna te je preuzeta imovina Ureda državne uprave u iznosu od 1.067.381,50 kuna.
AOP 017 (0223-oprema za održavanje i zaštitu)

Povećanje vrijednosti opreme za održavanje i zaštitu rezultat je preuzete imovine Ureda državne uprave u iznosu od 2.798.648,71 kuna.

AOP 021 (0227-uređaji, strojevi i oprema za ostale namjene)

Smanjenje vrijednosti ove vrste imovine rezultat je isknjiženja zbrinutog otpada temeljem Rješenja o prihvaćanju Izvješća  Središnjeg povjerenstva o redovnom godišnjem popisu imovine i obveza u Osječko-baranjskoj županiji u 2019. godini u iznosu od 178.941,53 kuna te prijenosa prava vlasništva temeljem Ugovora o prijenosu prava vlasništva bez naknade opreme/objekta iz projekta „Biciklističkim rutama kroz Slavoniju i Baranju – rutama sporta, zabave i odmora“ u iznosu od 362.587,49 kuna.

AOP 025 (0231-prijevozna sredstva u cestovnom prometu)

Povećanje vrijednosti imovine u iznosu od 972.399,90 kuna rezultat je preuzete imovine Ureda državne uprave kojom su se prijevozna sredstva u vlasništvu Osječko-baranjske županije povećala za 9 automobila. Tijekom 2020. godine su se prodala dva automobila nabavne vrijednosti 273.666,67 kuna.
AOP 042 (0262-ulaganje u računalne programe)

Povećanje u 2020. godini se odnosi na preuzetu imovinu Ureda državne uprave u iznosu od 491.100,06 kuna.

AOP 049 (042-sitni inventar u upotrebi)

AOP 050 (049-ispravak vrijednosti sitnog inventara)

Povećanje vrijednosti u odnosu na 2019. godinu u iznosu od 154.360,46 kuna odnosi se na sitni inventar preuzete imovine Ureda državne uprave. S obzirom na povećan opseg poslovanja kao i broja djelatnika povećani su i ovi troškovi.
AOP 052 (051-građevinski objekti u pripremi)

Tijekom 2019. godine završeno je ulaganje u 19 građevinskih objekata temeljem projekta Poboljšanje energetske učinkovitosti u zgradama javne namjene te je 2019. i 2020. godine započeto ulaganje u još 35 građevinskih objekata. Za objekte u koje je ulaganje završeno evidentirano je aktiviranje te vrste imovine te stavljanje u upotrebu ili prijenos knjigovodstvene vrijednosti što iznosi ukupno 59.352.612,04 kuna. Tijekom 2020. godine znatno se izdvajalo za kapitalna ulaganja u ukupnom iznosu od 104.339.968,69 kuna. Najznačajnija su:
· obnova pročelja na zgradi u Županijskoj 4, Osijek,

· izgradnja dvorane u OŠ Đakovački Selci, 

· izgradnja dvorane u OŠ M.Gubec, Magadenovac-PŠ Marijanci,
· izgradnja I. Gimnazije, Osijek,

· izgradnja Regionalnog distribucijskog centra za voće i povrće, 

· izgradnja sustava navodnjavanja na području OBŽ,

· primarna zdravstvena zaštita-poziv poboljšanja pristupa PZZ,

· kapitalna ulaganja u dječja igrališta, 

· poboljšanje energetske učinkovitosti u zgradama javne namjene,

· izgradnja Gospodarskog centra i

· izgradnja škole i dvorane-SŠ Donji Miholjac.

AOP 056 (055-ostala nematerijalna proizvedena imovina u pripremi)

2020. godine se ulagalo u izradu projektne dokumentacije geotermalnog potencijala Osječko-baranjske županije u iznosu od 607.500,00 kuna.
AOP 059 (061-Zalihe za obavljanje djelatnosti)

Do 2016. godine imovina u pripremi se knjižila na račune 061. S obzirom da je ulaganje u tu imovinu završeno, nakon završetka postupka investiranja, knjigovodstvene vrijednosti izvršenih ulaganja u objekte i opremu namijenjenih ustanovama čiji je osnivač Županija, prenosi se tim ustanovama na prijedlog upravnog tijela koje je investiciju provodilo. Ukupan iznos prijenosa knjigovodstvene vrijednosti imovine evidentirane na računu 061 u 2020. godini iznosio je 27.415.157,92 kuna.
AOP 067 (1112-novac na računu tuzemnih poslovnih banaka)

Sredstva koja se nalaze na računu predstavljaju novčana sredstva Osječko-baranjske te novčana sredstva proračunskih korisnika osnovnog školstva (53 pror. korisnika), srednjeg školstva (26 pror. korisnika), učeničkih domova (2 pror. korisnika), Muzeja likovnih umjetnosti, Zavod za informatiku, Osijek, JU Agencija za upravljanje zaštićenim prirodnim vrijednostima Osječko-baranjske županije i JU Zavod za prostorno uređenje Osječko-baranjske županije za razliku od 2019. godine kada su na Jedinstvenom računu Riznice bila novčana sredstva samo tri proračunska korisnika.
AOP 070 (112-izdvojena novčana sredstva)

Ova sredstva se najvećim dijelom odnose na jednokratne pomoći socijalno ugroženim građanima koje još nisu isplaćene.
AOP 080 (125-ispravak vrijednosti potraživanja od zaposlenih te za više plaćene poreze i ostalo)

AOP 157 (169-ispravak vrijednosti potraživanja)

Sukladno članku 37.a Pravilnika o proračunskom računovodstvu i Računskom planu na kraju godine proveden je ispravak vrijednosti potraživanja uzimajući u obzir sve parametre koji su propisani navedenim člankom pravilnika.

AOP 142 (161-potraživanja za poreze)

Smanjenje potraživanja za poreze je iz razloga što se razrez poreza za cestovna motorna vozila ne radi jednom godišnje nego se plaća prilikom registracije vozila. Time je postignuta stopostotna naplata poreza. 

AOP 146 (1632-potraživanja za pomoći od međunarodnih organizacija te institucija i tijela EU)

Smanjenje potraživanja rezultat je uplate sredstava vezano za predfinanciranje projekata proračunskom korisniku JU Agenciji za upravljanje zaštićenim prirodnim vrijednostima na području Osječko-baranjske županije.

AOP 151 (1638-potraživanja za pomoći iz državnog proračuna temeljem prijenosa EU sredstava)

AOP 246 (96-obračunati prihodi poslovanja)

Osječko-baranjska županija provodi projekte i predfinancira ih iz svojih izvornih sredstava. S obzirom da se zahtjevi za nadoknadu sredstava realiziraju po nastalim troškovima, sama predfinancira iz svojih izvornih sredstava smanjenje potraživanja rezultat je uplata po tim zahtjevima.
AOP 153 (165-potraživanja za upravne i administrativne pristojbe, pristojbe po posebnim propisima i naknade)

Potraživanja se odnose na nepodmirene refundacije zajedničkih materijalnih troškova koje su 2019. godine iznosile 10.850,45 kuna za razliku od 2020. godine kada iznose 16.234,08 kuna.
AOP 164 (19-rashodi budućih razdoblja)

Potraživanja po ovoj osnovi odnose se na neiskorišten dio troškova za cestarinu s obzirom da se ENC uređaji povremeno nadoplaćuju.

AOP 171 (231-obveze za zaposlene)

Povećane obveze za zaposlene rezultat su povećanja broja djelatnika s obzirom na preuzete djelatnike Ureda državne uprave.

AOP 172 (232-obveze za materijalne rashode)

2019. godine ostala je nepodmirena obveza za ostale zdravstvene i veterinarske usluge u iznosu od 3.264.989,67 kuna vezano za suzbijanja komaraca na području Osječko-baranjske županije što nije slučaj u 2020. godini.

AOP 176 (2343-obveze za ostale financijske rashode)

Nepodmirena obveza za usluge banaka (489,68 kuna) je znatno manja za razliku od 2019. godine (8.423,51 kuna).

AOP 178 (237-obveze za naknade građanima i kućanstvima

Povećanje nepodmirene obveze najvećim dijelom odnosi se na naknade građanima i kućanstvima za sufinanciranje programa Stambeni krediti u funkciji poticanja gospodarstva kao i za troškove protokola za pokope hrvatskih branitelja.
AOP 180 (239-ostale tekuće obveze)

Najvećim dijelom povećanje se odnosi na obveze proračuna za naplaćene prihode proračunskih korisnika u iznosu od 27.245.477,70 kuna. To se odnosi slijedeće proračunske korisnike: 

· osnovno školstvo, 

· srednje školstvo, 

· učenički domovi, 

· Muzej likovnih umjetnosti, 

· Zavod za informatiku, Osijek, 

· JU Agencija za upravljanje zaštićenim prirodnim vrijednostima Osječko-baranjske županije,
· JU Zavod za prostorno uređenje Osječko-baranjske županije.

AOP 181 (24-obveze za nabavu nefinancijske imovine)

Smanjenje nepodmirenih obveza najvećim dijelom odnosi se na obveze za medicinsku opremu koja je nabavljana u 2019. godini u iznosu od 2.228.500,00 kuna za potrebe projekta Sufinanciranje ulaganja u primarnu zdravstvenu zaštitu-poziv poboljšanja pristupa PZZ koja je podmirena u 2020. godini. Na smanjenje nepodmirenih obveza utječu i plaćeni računi za projekt poboljšanja energetske učinkovitosti u zgradama javne namjene.

AOP 209 (2671-obveze za zajmove od državnog proračuna)

Županija je iskoristila mogućnost uzimanja beskamatnog zajma zbog odgode plaćanja poreza i prireza na dohodak  te beskamatnog zajma u visini izvršenog povrata po godišnjem obračunu poreza na dohodak za 2019. godinu. Beskamatni zajam zbog odgode plaćanja poreza i prireza na dohodak u iznosu od 5.673.075,15 kuna isplaćen je na račun Osječko-baranjske županije te je do 31. prosinca 2020. godine vraćen u iznosu od 3.586.777,21 kuna. Preostali iznos evidentiran je na obvezi za zajmove od državnog proračuna u iznosu od 2.086.297,94 kuna.
AOP 232 (9111-vlastiti izvori iz proračuna)

Povećanje vlastitih izvora rezultat je preuzete imovine ureda državne uprave u iznosu od 1.367.409,20 kuna te evidentiranja stavljanja imovine u upotrebu za završena kapitalna ulaganja za projekt Poboljšanja energetske učinkovitosti u zgradama javne namjene u iznosu od 52.424.328,16 kuna.
AOP 239 (92211-višak prihoda poslovanja)

AOP 244 (92222-manjak prihoda od nefinancijske imovine)

Podaci iskazani na ovom AOP-u su nakon provedene korekcije rezultata Viška prihoda u iznosu od 46.024.013,20 kuna zbog kapitalnih prijenosa sredstava kojima je financirana nabava nefinancijske imovine. 

AOP 251 (996-izvanbilančni zapisi-pasiva)

Znatno povećanje rezultat je evidentiranja potencijalne obveze po osnovi sudskog spora. 
BILJEŠKE ZA OBRAZAC PR-RAS
U nastavku se daju obrazloženja za pojedine AOP pozicije obrasca PR-RAS:

AOP 030 (6147-porez na dobitke od igara na sreću i ostali porezi od igara na sreću)

Oporezivanje dobitaka od igara na sreću je propisano zakonom te se ova vrsta prihoda ostvaruje prema propisima utvrđenim Zakonom o financiranju jedinica lokalne i regionalne (područne) samouprave. Poslovi razreza poreza ove vrste kao i njihove naplate povjereni su Poreznoj upravi. S obzirom da je Republiku Hrvatsku zahvatila epidemija, bile su uvedene restriktivne mjere te su odlukom Stožera civilne zaštite pojedini objekti bili zatvoreni za poslovanje što je rezultiralo znatnom smanjenju ove vrste prihoda.
AOP 055 (6331-tekuće pomoći proračunu iz drugih proračuna)

Znatno povećanje ove vrste prihoda rezultat razlike je uplata Ministarstva pravosuđa i uprave tijekom godine u ukupnom iznosu od 24.000.000,00 kuna koji su utrošeni za troškove povjerenih poslova državne uprave kao i za troškove preuzetih državnih službenika i namještenika te manje ostvarenje prihoda za prijevoz učenika koji se odnosi na dug iz 2019. godine u iznosu od 7.777,80 kuna dok je on za 2018. godinu iznosio 2.181.939,87 kuna koji je uplaćen u 2019. godini.

AOP 056 (6332-kapitalne pomoći proračunu iz drugih proračuna)

Smanjenje ostvarenja je iz razloga jer su se u 2019. godine ostvarili prihodi nacionalne komponente za realizaciju projekta poboljšanja energetske učinkovitosti u zgradama javne namjene u iznosu od 21.027.514,37 kuna dok su se u 2020. godini po istoj osnovi ostvarili u iznosu od  14.291.643,76 kuna.
AOP 058 (6341-tekuće pomoći od izvanproračunskih korisnika)

2019. godine Hrvatski zavod za zapošljavanje je uplatio sredstva za polaznike stručnog osposobljavanja bez zasnivanja radnog odnosa za razliku od 2020. godine, kada tih uplata nije bilo.
AOP 059 (6342-kapitalne pomoći od izvanproračunskih korisnika)

Ostvareni su veći prihodi za sustave navodnjavanja na području Osječko-baranjske županije od Hrvatskih voda u 2020. godini radi uplata temeljem dva zahtijeva za nadoknadu sredstava u iznosu od 752.712,50 kuna dok je u 2019. godini bila samo jedna uplata po jednom zahtjevu u iznosu od 242.500,00 kuna.

AOP 062 (6352-kapitalne pomoći izravnanja za decentraliziranje funkcije)

2019. godine su ostvarene kapitalne pomoći za osnovno školstvo u iznosu od 4.498.498,39 kuna dok su se u 2020. godini povećale na 8.022.534,53 kuna.

AOP 068 (6382-kapitalne pomoći temeljem prijenosa EU sredstava)

Znatno povećanje prihoda iskazanih na ovim računima rezultat je učestalijih uplata po zahtjevima za nadoknadu sredstava za projekte koji su u završeni kao i priznavanje prihoda temeljem dobivenih predujmova, a sukladno nastaloj visini troškova.
AOP 073 (6394-kapitalni prijenosi između proračunskih korisnika istog proračuna temeljem prijenosa EU sredstava)

Temeljem Ugovora KK.09.1.3.01.0020 vezano uz projekt VIRTUS-Uspostava infrastrukture regionalnih centara kompetentnosti uplaćena su sredstva od Ugostiteljsko turističke škole, a po odobrenju ZNS-a za uslugu izrade projektno-tehničke dokumentacije koja je Županija utrošila 2019. godine po računu MHM-Inženjering d.o.o. (br.rn. 111-19 od 31. prosinca 2019. godine).
AOP 077 (6413-kamate na oročena sredstva i depozite po viđenju)

Kamate na depozite po viđenju su u odnosu na 2019. godinu znatno smanjene.
AOP 078 (6414-prihodi od zateznih kamata)
Smanjenje ostvarenja rezultat je uplate u iznosu od 984.634,06 kuna  dijela tražbine temeljem diobe u stečajnom postupku nad stečajnim dužnikom PAN-papirna industrija-TRGOPROMET d.d. Đakovo dok se u 2019. godini po istoj osnovi ostvario prihod u iznosu od 1.262.283,42 kuna.
AOP 079 (6415-prihodi od pozitivnih tečajnih razlika zbog primjene valutne klauzule)

Ova vrsta prihoda većinom se iskazivala tijekom 2019. godine kroz obračun putnih naloga za inozemstvo. S obzirom da se zbog epidemiološke situacije manje putuje u inozemstvo, iskazane tečajne razlike su manje.

AOP 081 (6417-Prihodi iz dobiti trgovačkih društava, kreditnih i ostalih financijskih institucija po posebnim propisima)

U odnosu na 2019. godinu ostvareno je 1.000.000,00 kuna manje jer su Ljekarne Srce-Ljekarne Osječko-baranjske županije za taj iznos uplatile manje s obzirom na ostvarenu dobit.
AOP 084 (6421-naknade za koncesije)

Naknada za koncesije za zdravstvenu djelatnost se sve više smanjuje jer je novim Zakonom o zdravstvenoj zaštiti propisano da koncesionari mogu nastaviti privatnu praksu po osnovi zakupa prostora u domovima zdravlja ili u vlastitom prostoru (mogu na zahtjev raskinuti ugovor o koncesiji). 
Nadalje, Uredbom o izmjenama i dopunama Uredbe o naknadi za koncesiju za eksploataciju mineralnih sirovina od 14. svibnja 2020. godine koju je donijela Vlada Republike Hrvatske  propisano je oslobođenje plaćanja varijabilnog dijela naknade, a koja je djelomično županijski prihod (20% varijabilnog dijela naknade za otkopanu/pridobivenu količinu mineralne sirovine).
Na povećanje ove vrste prihoda utjecala je jednokratna uplata naknade za koncesiju za vađenje pijeska koju je uplatila Luka Tranzit Osijek u iznosu od 3.280.000,00 kuna.
AOP 085 (6422-prihod od zakupa i iznajmljivanja imovine)
Prihod od zakupa i iznajmljivanja imovine propisan je zakonom te se ostvaruje kao raspored sredstava sa zbrojnih i prolaznih računa i  na njega se ne može utjecati.
AOP 086 (6423-naknada za korištenje nefinancijske imovine)

Povećanje ove vrste prihoda rezultat je uplata po osnovi naknade za korištenje državnih lovišta (konto 64234001).
AOP 089 (6429-ostali prihodi od nefinancijske imovine)

Ova vrsta prihoda odnosi se na naknadu za zadržavanje nezakonito izgrađenih zgrada u prostoru koja se ostvaruje temeljem rasporeda sa zbrojnih i prolaznih računa i na njih se ne može utjecati. 

AOP 109 (6513-ostale upravne pristojbe i naknade)

Ova vrsta prihoda odnosi se na prodaju državnih biljega te se ostvaruje temeljem rasporeda sa zbrojnih i prolaznih računa i na njih se ne može utjecati. 
AOP 110 (6514-ostale pristojbe i naknade)
Na ovoj vrsti prihoda evidentiraju se naknade za postupke ovrhe te s obzirom da je bilo manje provedenih ovrha, manje je i ostvarenih prihoda u odnosu na isto razdoblje prethodne godine. 
AOP 116 (6526-ostali nespomenuti prihodi)

2020. godine ostvareno 260.723,18 kuna  prihoda za predfinanciranje projekta CDT Inereg IPA CBC Hrvatska-Srbija, dok je za isto razdoblje 2019. godine za isti projekt ostvareno 376.190,86 kuna.

Preuzimanjem poslova Ureda državne uprave refundacije zajedničkih materijalnih troškova su se smanjile za iznos od 107.959,28 kuna.

AOP 128 (6631-tekuće donacije)

2019. godine primljena je donacija za DOBRO World Cup Osijek, a s obzirom na situaciju s epidemijom ove godine nije održan. 2020. godine primljene su samo donacije zaštitnih maski i vizira u vrijednosti od 73.782,89 kuna.
AOP 129 (6632-kapitalne donacije)

Unikom d.o.o. Osijek uplatio je sredstva za projekt Together we stand. Uputama za računovodstveno evidentiranje prihoda i rashoda iz EU sredstava, navedeno je da se ostvareni prihod iz EU temeljem prijenosa od subjekata izvan općeg proračuna, ne iskazuje kao prihod iz EU nego kao donacija (podskupina 663).
AOP 146 (6819-ostale kazne)

2020. godine uplaćen je iznos od 35.448,73 kuna  od tražbine temeljem diobe u stečajnom postupku nad stečajnim dužnikom PAN-papirna industrija-TRGOPROMET d.d. Đakovo. U istom razdoblju prošle godine uplaćeno je više sredstava po osnovama jamstava jer su ponuditelji odustali od ponude u roku valjanosti ponude te su naplaćene zadužnica zbog raskida ugovora.
AOP 147 (683-ostali prihodi)

Povećanje prihoda ove vrste rezultat je povrata sredstava korisnika proračuna koji nisu opravdali namjensko trošenje (doznačena sredstava prethodnih godina). Isto tako je uplaćeno 358.585,54 kuna dijela tražbine temeljem diobe u stečajnom postupku nad stečajnim dužnikom PAN-papirna industrija-TRGOPROMET d.d. Đakovo koje se odnosi na potraživanja za robne rezerve.
AOP 151 (3111-plaće za redovan rad)

AOP 158 (3132-doprinosi za obvezno zdravstveno osiguranje)

AOP 163 (3212-naknade za prijevoz, za rad na terenu i odvojeni život)
AOP 167 (3221-uredski materijal i ostali materijalni rashodi)

S obzirom na povećanje broja zaposlenih (preuzet djelatnici Ureda državne uprave), te preuzetih poslova Ureda državne uprave, povećavaju se i troškovi po ovim osnovama.

AOP 162 (3211-službena putovanja)

AOP 164 (3213-stručno usavršavanje zaposlenika)

S obzirom na epidemiološku situaciju, milo je manje službenih putovanja kao i pohađanja seminara i edukacija u odnosu na prethodnu godinu.
AOP 165 (3214-ostale naknade troškova zaposlenima)

Veći rashodi ove vrste u 2019. godine evidentirani su kod vijeća i predstavnika nacionalnih manjina.
AOP 167 (3221-uredski materijal i ostali materijalni rashodi)
S obzirom na povećanje broja zaposlenih (djelatnici Ureda državne uprave), te zbog povećanih rashoda za nabavu zaštitnih sredstava zbog epidemije povećavaju se troškovi po ovim osnovama.

AOP 168 (3222-materijal i sirovine)

Povećanje  ove vrste rashoda kao i ostvarenje prihoda po osnovi donacija rezultat je primljene donacije zaštitnih maski za lice (Sichuan Provincial Peoples Government) u iznosu od 68.637,23 kuna.
AOP 169 (3223-energija)

AOP 170 (3224-materijal i dijelovi za tekuće i investicijsko održavanje)

S obzirom na povećanje broja zaposlenih (preuzeti djelatnici Ureda državne uprave) te preuzete poslove, povećavaju se troškovi po ovim osnovama.

AOP 171 (3225-sitni inventar i auto gume)

Preuzimanjem poslova ureda državne uprave povećale su se i potrebe za sitnim inventarom a kako su od Ureda državne uprave preneseni automobili u vlasništvo Županije, veća je i potreba za auto gumama.
Povećanje je rezultat i kupovine beskontaktnih toplomjera u iznosu od 21.651,76 kuna sukladno preporukama i epidemiološkim mjerama.
AOP 173 (3227-službena, radna i zaštitna odjeća i obuća
Rashodi ove vrste nastali su prema programu organiziranja i provođenja zaštite i spašavanja.
AOP 175 (3231-usluge telefona, pošte i prijevoza)

Veći rashodi ove vrste u 2019. godine u odnosu na 2020. godinu nastali su zbog organizacija raznih manifestacija te je znatno više sufinanciran prijevoz učenika srednjih škola dok u 2020. godine to nije slučaj zbog nastale epidemiološke situacije.
AOP 178 (3234-komunalne usluge)

Povećanje ove vrste rashoda rezultat je većeg broja poslovnih prostora za koje se plaćaju komunalne usluge, a u kojima su smješteni preuzeti zaposlenici Ureda državne uprave.

AOP 180 (3236-zdravstvene i veterinarske usluge)

Izvršenje ove vrste rashoda je znatno manje u odnosu na 2019. godinu jer je tada Osječko-baranjska županija platila uslugu suzbijanja komaraca na području Osječko-baranjske županije u iznosu od 5.404.015,50 kuna.

AOP 181(3237-intelektualne i osobne usluge)
Znatno povećanje u 2020. godini evidentirano je na aktivnosti Upravni i sudski postupci u iznosu od 687.659,85 kuna, a odnosi se na odvjetničke usluge.
AOP 184 (324-naknade troškova osobama izvan radnog odnosa)

2019. godine Županija je plaćala prijevoz polaznicima stručnog osposobljavanja, što nije slučaj u 2020. godini.
AOP 186 (3291-naknade za rad predstavničkih i izvršnih tijela, povjerenstava i slično)

Veći rashodi ove vrste u 2020. godini su radi održavanja Predsjedničkih izbora (3.318.160,16 kuna) i Izbora zastupnika u Hrvatski sabor (5.545.746,76 kuna) dok su se u 2019. godini održali Izbori za vijeća i predstavnike nacionalnih manjina (238.899,55 kuna) i Izbori za zastupnike u EU parlament (2.719.888,99 kuna).

AOP 187 (3292-premije osiguranja)

Rashodi ove vrste odnose na povećanje premija osiguranja prijevoznih sredstava koji su u 2019. godini utrošeni u iznosu od 51.598,48 kuna, dok je u 2020. godini utrošeno 70.751,37 kuna zbog većeg broja prijevoznih sredstava. Sporazuma o preuzimanju predmeta, pismohrane, ostale dokumentacije, opreme te sredstava za rad od mjesnog nadležnog ureda državne uprave u Županiji potpisanog 16. prosinca 2019. godine Osječko-baranjska županija preuzela je u vlasništvo 9 automobila.
2020. godine povećani su troškovi premija osiguranja zaposlenih obzirom na povećanje broja zaposlenih preuzimanjem djelatnika Ureda državne uprave s 23.460,25 kuna utrošenih u 2019. godini na 32.758,88 kuna utrošenih u 2020. godini

AOP 188 (3293-reprezentacija)

S obzirom na epidemiološku situaciju, Županija je organizirala rad po timovima, smanjen je broj sastanaka i drugih okupljanja tako da je i to jedan od razloga smanjenja ove vrste rashoda.
AOP 190 (3295-pristojbe i naknade)

2019. godine utrošeno je više sredstava za sudske pristojbe te naknadu troškova upravnih sporova kao i za javnobilježničke pristojbe u odnosu na 2020. godinu.
AOP 202 (3423-kamate za primljene kredite i zajmove od kreditnih i ostalih financijskih institucija izvan javnog sektora)
2018. godine kredit u iznosu od 14.493.000,00 kuna podignut kod Addiko bank d.d. je još bio u otplati predzadnju godinu, a 2019. godine u cijelosti je otplaćen. Krajem 2019. godine podignut je kredit kod Zagrebačke banke d.d. Zagreb na iznos od 37.000.000,00 kuna te je njegova otplata krenula 2020. godine.
AOP 209 (3432-negativne tečajne razlike i razlike zbog primjene valutne klauzule)

Smanjenje ove vrste rashoda rezultat je manjih potreba za kupovanjem stranih valuta s obzirom da su smanjena inozemna putovanja pa nije bilo potreba za isplatama akontacija po putnim nalozima u stranim valutama.

AOP 211 (3434-ostali nespomenuti financijski rashodi)

Smanjenje ove vrste rashoda odnosi se najvećim dijelom na ulazne račune FINA-e u odnosu na isto razdoblje prethodne godine.
AOP 215 (3512-subvencije trgovačkim društvima u javnom sektoru)
Povećanje ove vrste rashoda rezultat je:

- smanjenog  subvencioniranja domaćih i stranih letova u iznosu od 500.000,00 kuna 2020. godine dok je u 2019. godini izdvojen iznos od 800.000,00 kuna i

- većeg subvencioniranja 2020. godine za EKOS d.o.o. za gospodarenje otpadom u iznosu od 1.702.795,51 kuna u odnosu na 2019. godinu kada je subvencionirano 629.802,32 kuna.

AOP 218 (3522-subvencije trgovačkim društvima i zadrugama izvan javnog sektora)

Povećanje je rezultat izvršenja aktivnosti Potpore poduzetnicima radi ublažavanja posljedica uslijed epidemije bolesti COVID-19 u iznosu od 745.000,00 kuna.

AOP 226 (3621-tekuće pomoći međunarodnim organizacijama te institucijama i tijelima EU)

Rashodi po ovoj osnovi u 2020. godine nisu evidentirani za razliku od prethodne godine kada se isplatila tehnička pomoć u sklopu programa Mađarska-Hrvatska INTERREG V-A.
AOP 230 (3632-kapitalne pomoći unutar općeg proračuna)
AOP 233 (3662-kapitalne pomoći proračunskim korisnicima drugih proračuna)

Smanjenje sukladno Odluci o ograničavanju korištenja sredstava predviđenih Proračunom Osječko-baranjske županije za 2020. godinu.
AOP 242 (3691-tekući prijenosi između proračunskih korisnika istoga proračuna)

Tekući prijenosi između proračunskih korisnika istoga proračuna odnose se na aktivnost EU projekti-Učimo zajedno 4 s koje Županija prenosi sredstva za plaću projekt managera JU Županijskoj razvojnoj agenciji Osječko-baranjske županije. U 2019. godine ta vrsta rashoda bila je izvršena u iznosu od 27.956,28 kuna dok je u 2020. godini izvršena u iznosu od 34.945,35 kuna.
AOP 254 (3721-naknade građanima i kućanstvima u novcu)

Na povećanje ove vrste rashoda utjecalo je izvršenje aktivnosti Troškovi protokola za pokope hrvatskih branitelja. Preuzimanjem poslova Ureda državne uprave preuzeli su se i ti poslovi a po podmirenim obvezama Županija traži refundaciju troškova od Ministarstva hrvatskih branitelja Republike Hrvatske.

AOP 256 (3723-naknade građanima i kućanstvima iz EU sredstava)

Na ovoj vrsti rashoda evidentira se projekt Vrijeme je za školski obrok 3. S obzirom na epidemiju virusa COVID-19, djeca nisu išla u školu tijekom prve polovine 2020. godine pa nije bilo niti rashoda za travanj, svibanj i lipanj. Isti taj projekt za 2020./2021. školsku godinu do kraja 2020. godine nije odobren.
AOP 258 (381-tekuće donacije)

AOP 262 (382-kapitalne donacije)

Odluka o ograničavanju korištenja sredstava predviđenih Proračunom Osječko-baranjske županije za 2020. godinu znatno je utjecala na smanjenje ove vrste rashoda.

AOP 267 (3831-naknade štete pravnim i fizičkim osobama)
U odnosu na 2019. godinu, 2020. godine manje sredstava je utrošeno za naknade troškova žalbenog postupka. 

AOP 274 (3862-kapitalne pomoći kreditnim i ostalim financijskim institucijama te trgovačkim društvima izvan javnog sektora)

2020. godine nisu utrošena sredstva po ovoj osnovi dok je 2019. godine 30.000,00 kuna izdvojeno za unapređenje i razvoj lovnog turizma.

AOP 318 (7231-prijevozna sredstva u cestovnom prometu)

U 2020. godini prodana su dva rabljena automobila koja su postala vlasništvo Osječko-baranjske županije prilikom preuzimanja poslova i imovine UDU.

AOP 353 (4126-ostala nematerijalna imovina)

Značajna ulaganja u 2020. godini odnose se na izradu elaborata za potrebe izgradnje Gospodarskog centra u iznosu od 720.625,00 kuna te za potrebu izrade Studijske dokumentacije geotermalnog potencijala u Osječko-baranjskoj županiji u iznosu od 607.500,00 kuna.
AOP 359 (4214-poslovni objekti)

2020. godine povećala su se ulaganja za potrebe izgradnje Regionalnog distribucijskog centra za voće i povrće i iznose 2.266.175,39 kuna dok su u 2019. godini iznosila 1.466.935,88 kuna, te su se povećala ulaganja za aktivnost Provedbe NAPNAV-a na području Osječko baranjske županije koja u 2020. godini iznose 1.770.210,50 kuna, dok su u 2019. godini iznosila 1.220.398,08 kuna.
AOP 362 (4222-komunikacijska oprema)

Povećanje ove vrste rashoda u odnosu na 2019. godinu nastalo je zbog informatizacije velike vijećnice u iznosu od 1.333.685,00 kuna.
AOP 363 (4223-oprema za održavanje i zaštitu)

Iznos od 1.116.250,00 kuna uložen za kupovinu poligona za obuku s dišnim aparatima u projektu Together we stand.
AOP 364 (4224-medicinska i laboratorijska oprema)

Znatna ulaganja tijekom 2019. godine odnosila su se na sufinanciranje ulaganja u primarnu zdravstvenu zaštitu – poziv Poboljšanje pristupa PZZ što nije bio slučaj u 2020. godini jer je projekt završio.
AOP 367 (4227-uređaji, strojevi i oprema za ostale namijene)

2019. godine kupilo se 20 invalidskih kolica za projekt Zaželi-pomoć u kući u ukupnom iznosu od 67.200,00 kuna, ulagalo se biciklistička odmorišta, servisne stanice za bicikle što nije bio slučaj u 2020. godini.
AOP 370 (4231-prijevozna sredstva u cestovnom prometu)

U prvom polugodištu 2019. godine kupila su se teretna vozila za Elektrotehničku i prometnu školu Osijek i za I. SŠ Beli Manastir u ukupnom iznosu od 1.195.000,00 kuna. Isto tako se kupilo 46 bicikala za projekt Zaželi-pomoć u kući. 
AOP 386 (4264-ostala nematerijalna proizvedena imovina)

2019. godine izvršena ulaganja su evidentirana za studijsku dokumentaciju geotermalnog potencijala, za aktivnost projekt zamjene postojeće električne rasvjete led rasvjetom u zgradi Županijska 4, po programu Ulaganje za potrebe provođenja aktivnosti sustava civilne zaštite Osječko-baranjske županije, dok se u 2020. godini izdvojilo 62.000,00 kuna za Plan djelovanja civilne zaštite za područje Osječko-baranjske županije.
AOP 394 (451-dodatna ulaganja na građevinskim objektima)

Povećanje dodatnih ulaganja odnosi se na realizaciju 35 projekata poboljšanja energetske učinkovitosti u zgradama javne namjene.
AOP 418 (8121-povrat zajmova danih neprofitnim organizacijama, građanima i kućanstvima u tuzemstvu)

Povrate zajmova za poslijediplomski studij za korisnike koji nisu ispunili ugovorne obveze, zbog čega su dobivena sredstva morali vratiti. O tome ovisi i visina primitaka ove vrste.
AOP 426 (8153-dionice i udjeli u glavnici tuzemnih trgovačkih društava izvan javnog sektora)

Primitak ostvaren po ovoj osnovi se odnosi na uplatu duga po nagodbi po ugovorima o dugoročnim kreditima za Program kreditiranja razvitka poljoprivrede za 2001. godinu, a većina primitaka evidentirana je u 2019. godini. 
AOP 472 (8341-dionice i udjeli u glavnici tuzemnih trgovačkih društava izvan javnog sektora)

Primici ostvareni u 2020. godini odnose se na primitke u obliku obročne otplate preostalih dionica i udjela u glavnici te na jednokratne otplate. 
AOP 486 (8443-primljeni krediti od tuzemnih kreditnih institucija izvan javnog sektora)

Krajem 2019. godine podignut je kredit kod Zagrebačke banke d.d. Zagreb na iznos od 37.000.000,00 kuna, a u 2020. godini nije bilo novih zaduženja.

AOP 498 (8471-primljeni zajmovi od državnog proračuna)

Županija je iskoristila mogućnost uzimanja beskamatnog zajma zbog odgode plaćanja poreza i prireza na dohodak u iznosu od 5.673.075,15 kuna koji je do 31. prosinca 2020. godine vraćen u iznosu od 3.586.777,21 kuna.

AOP 576 (5321-dionice i udjeli u glavnici trgovačkih društava u javnom sektoru)

Izdaci ove vrste tijekom 2020. godine nisu evidentirani za razliku od 2019. godine kada je izvršen prijenos poslovnog udjela za ULO hladnjaču u iznosu od 400.000,00 kuna.
AOP 596 (5443-otplate glavnice primljenih kredita od tuzemnih kreditnih institucija izvan javnog sektora)

2018. godine kredit od 14.493.000,00 kuna kod Addiko bank d.d. je još bio u otplati predzadnju godinu, a 2019. godine u cijelosti je otplaćen. Krajem 2019. godine podignut je kredit kod Zagrebačke banke d.d. Zagreb na iznos od 37.000.000,00 kuna te je njegova otplata krenula 2020. godine. 
BILJEŠKE ZA OBRAZAC P-VRIO

U tablicama koje slijede prikazane su promjene u vrijednosti u obujmu imovine tijekom 2020. godine a koje su utjecale na smanjenje ili povećanje imovine Osječko-baranjske županije:
Smanjenje u obujmu neproizvedene dugotrajne imovine - AOP 020: 455.189,19 kuna
· Rješenje o prihvaćanju Izvješća  Središnjeg povjerenstva o redovnom godišnjem popisu imovine i obveza u Osječko-baranjskoj županiji na dan 31. prosinca 2020. godine,
· Rješenje o prihvaćanju Izvješća  Središnjeg povjerenstva o redovnom godišnjem popisu imovine i obveza u Osječko-baranjskoj županiji u 2019. godini.
Povećanje u obujmu neproizvedene dugotrajne imovine - AOP 020: 3.110,00 kuna
· Rješenje o prihvaćanju Izvješća  Središnjeg povjerenstva o redovnom godišnjem popisu imovine i obveza u Osječko-baranjskoj županiji na dan 31. prosinca 2020. godine.
Smanjenje u obujmu proizvedene dugotrajne imovine imovine - AOP 021: 43.345.088,29 kuna
· Rješenje o prijenosu knjigovodstvene vrijednosti ulaganja u izgradnju putničkog pristaništa Aljmaš Javnoj ustanovi Lučka uprava Vukovar od 17. rujna 2020. godine,   

· Prijenosu knjigovodstvene vrijednosti izvršenog ulaganja u dječja igrališta temeljem članka 31. Odluke o izvršavanju Proračuna Osječko-baranjske županije sukladno članku 4. Sporazuma o suradnji na realizaciji projekta izgradnje i opremanja dječjeg igrališta,
· Prijenos prava vlasništva bez naknade Gradu Osijeku k.č.br. 9121/40 i 9121/41 k.o. Osijek od 16. lipnja 2020. godine temeljem Ugovora o prijenosu prava vlasništva u svrhu izgradnje nove zgrade I. Gimnazije Osijek,
· isknjiženje suvlasničkog dijela Republike Hrvatske nekretnine S. Radića 4, Osijek na k.č.br.5508 k.o.Osijek temeljem Elaborata o procijenjenoj vrijednosti nekretnine 2019/24204, Osijek, kolovoz 2019. godine,
· Rješenje o prijenosu knjigovodstvene vrijednosti ulaganja u športske terene jedinicama lokalne samouprave na području Osječko-baranjske županije od 17. rujna 2020. godine,
· Rješenje o prijenosu knjigovodstvene vrijednosti ulaganja u dječja igrališta jedinicama lokalne samouprave na području Osječko-baranjske županije od 17. rujna 2020. godine,
· Prijenos knjigovodstvene vrijednosti izvršenog ulaganja u dječja igrališta jedinicama lokalne samouprave na području Osječko-baranjske županije temeljem članka 31. Odluke o izvršavanju Proračuna Osječko-baranjske županije sukladno članku 4. Sporazuma o suradnji na realizaciji projekta izgradnje i opremanja dječjeg igrališta,
· Rješenje o prijenosu knjigovodstvene vrijednosti ulaganja u škole na području Osječko-baranjske županije od 17. rujna 2020. godine,
· Rješenje o prijenosu knjigovodstvene vrijednosti ulaganja u Dom zdravlja Osječko-baranjske županije, Dom za starije i nemoćne osobe Đakovo i Zavoda za javno zdravstvo Osječko-baranjske županije od 17. rujna 2020. godine,
· Rješenje o prijenosu knjigovodstvene vrijednosti objekata osnovnim školama s područja Osječko-baranjske županije od 26. studenoga 2020. godine,
· Ugovora o prijenosu prava vlasništva bez naknade opreme/objekta iz projekta „Biciklističkim rutama kroz Slavoniju i Baranju – rutama sporta, zabave i odmora“,
· Isknjiženje Kapucinska 40, Osijek, k.č.br. 5642 k.o. Osijek temeljem Rješenja Ministarstva pravosuđa i uprave 
· Isknjiženje zemljište u Valpovu temeljem naloga Upravnog odjela za imovinsko-pravne poslove.
Povećanje u obujmu proizvedene dugotrajne  imovine - AOP 021: 13.019.589,54 kuna
· Uknjiženje temeljem Sporazuma  o preuzimanju predmeta, pismohrane, ostale dokumentacije, opreme te sredstava za rad od mjesno nadležnog ureda državne uprave u županiji od 16. prosinca 2019. godine,
· Uknjižba J.J.Strossmayera 6, Osijek temeljem elaborata od 21. svibnja 2020. godine,
· Uknjižba Trg Lava Mirskog 3, Osijek temeljem elaborata od 20. studenoga 2020. godine,
· Sporazum o dodjeli računala i računalne opreme koju će koristiti službenici upravnih odjela nakon zaključenog ugovora o provedenom otvorenom postupku javne nabave robe „Nabava opreme (e-Inspekcija, e-Investicije, e-Nekretnine, e-Dozvola)“,
· Uknjiženje zemljište Ankin dvor, Osijek k.č.br. 10716/2, k.č.br. 10716/5, k.č.br. 10716/6 temeljem naloga Upravnog odjela za imovinsko-pravne poslove
· Uknjiženje Dom tehnike Valpovo, B.Radića 34, k.č.br.2396 temeljem naloga Upravnog odjela za imovinsko-pravne poslove.
Smanjenje u obujmu sitnog inventara - AOP 023: 101.897,21 kuna
· Rješenje o prihvaćanju Izvješća  Središnjeg povjerenstva o redovnom godišnjem popisu imovine i obveza u Osječko-baranjskoj županiji na dan 31. prosinca 2020. godine,
· Rješenje o prihvaćanju Izvješća  Središnjeg povjerenstva o redovnom godišnjem popisu imovine i obveza u Osječko-baranjskoj županiji u 2019. godini.
Povećanje u obujmu sitnog inventar - AOP 023: 154.360,46 kuna
· Uknjiženje temeljem Sporazuma  o preuzimanju predmeta, pismohrane, ostale dokumentacije, opreme te sredstava za rad od mjesno nadležnog ureda državne uprave u županiji od 16. prosinca 2019. godine.
Smanjenje u obujmu depozita, jamčevnih pologa i potraživanja od zaposlenih te za više plaćene poreze i ostalo  - AOP 028: 92.099,53 kuna
· Smanjenje glavnice HPB depozita zbog direktne uplate za otplatu glavnice-Ugovor o oročenom depozitu za kreditiranje prioritetnih namjena u poljoprivredi.
Smanjenje u obujmu dionica i udjela u glavnici - AOP 031: 1.750,65 kuna
· Popust za jednokratnu uplatu-Vuka d.d.

Smanjenje u obujmu dionica i udjela u glavnici - AOP 031: 35,26 kuna

· Revalorizacija za 2020. godinu-Cesting d.o.o.

Smanjenje u obujmu potraživanja za prihode poslovanja - AOP 032: 587.067,24 kuna

· Rješenje o otpisu duga – Općinski sud u Đakovu, 6. Sp-2270/2019-8 od 5. veljače 2020. godine (otpis zateznih kamata-zdravstvena ispravnost),
· Rješenje o sistemskom otpisu duga poreza na CMV, poreza na plovila i porez na nasljedstva i darove,
· Rješenje o dodjeli potpore male vrijednosti u poljoprivrednom sektoru korisnicima kredita odobrenih iz udruženih sredstava iz Programa kreditiranja razvitka poljoprivrede od 23. listopada 2019. godine,

· Otpis potraživanja za glavnicu i kamate temeljem članka 6. stavka 2. Općeg poreznog zakona i članka 99. i 104. Zakona o općem upravnom postupku, a sukladno članku 25.b Zakona o provedbi ovrhe novčanim sredstvima,

· Otpis potraživanja za glavnicu i kamate za porez na CMV (1317) temeljem članka 148. stavak 1.5 Općeg poreznog zakona,

· Rješenje o sistemskom otpisu duga poreza na CMV, plovila i nasljedstva i darove.

BILJEŠKE ZA OBRAZAC OBVEZE

Stanje nedospjelih obveza na kraju izvještajnog razdoblja odnosi se na obveze za zaposlene, obveze za materijalne rashode, obveze za financijske rashode, obveze za subvencije, obveze za naknade građanima i ostale tekuće obveze gdje valja napomenuti da su u njima sadržane i obveze proračuna za naplaćene prihode proračunskih korisnika u iznosu od 27.245.477,70 kuna. To se odnosi slijedeće proračunske korisnike: 

· osnovno školstvo (53 proračunska korisnika), 

· srednje školstvo (26 proračunskih korisnika), 

· učenički domovi (2 proračunska korisnika), 

· Muzej likovnih umjetnosti, 

· Zavod za informatiku, Osijek, 

· JU Agencija za upravljanje zaštićenim prirodnim vrijednostima Osječko-baranjske županije
· JU Zavod za prostorno uređenje Osječko-baranjske županije.

Obveza za kredite i zajmove je nedospjela s obzirom da je pred kraj godine, 30. prosinca 2019. godine, Osječko-baranjska županija sa Zagrebačkom bankom d.d., Zagreb sklopila Ugovor o dugoročnom kunskom kreditu koji je odobren za financiranje ulaganja u kapitalne projekte u svrhu poboljšanja energetske učinkovitosti na zgradama javne namjene. 
Županija je iskoristila mogućnost uzimanja beskamatnog zajma zbog odgode plaćanja poreza i prireza na dohodak  te beskamatnog zajma u visini izvršenog povrata po godišnjem obračunu poreza na dohodak za 2019. godinu. Beskamatni zajam zbog odgode plaćanja poreza i prireza na dohodak u iznosu od 5.673.075,15 kuna isplaćen je na račun Osječko-baranjske županije te je do 31. prosinca 2020. godine vraćen u iznosu od 3.586.777,21 kuna. Preostali iznos evidentiran je na obvezi za zajmove od državnog proračuna u iznosu od 2.086.297,94 kuna. Beskamatni zajam u visini izvršenog povrata po godišnjem obračunu poreza na dohodak za 2019. godinu iznosio je  10.251.878,24 kuna te je u cijelosti vraćen do 31. prosinca 2020. godine.

Stanje dospjelih obveza u iznosu od 585.146,78 kuna u kategoriji prekoračenja preko 360 dana odnosi se na obveze za ostale usluge za komunikaciju i prijevoz, tj. za prijevoz učenika srednjih škola, s obzirom da se te obveze podmiruju u roku 8 dana od uplate sredstava od Ministarstva znanosti i obrazovanja.
BILJEŠKE ZA OBRAZAC RAS-FUNKCIJSKI


Rashodi poslovanja razreda 3 i rashodi za nabavu nefinancijske imovine razreda 4 u ukupnom iznosu od 287.034.040,31 kuna za 2020. godinu u Osječko-baranjskoj županiji razvrstani su prema svim važećim funkcijama osim funkcije 02 Obrana jer se po toj funkciji nisu izvršavali rashodi. Najzastupljenija funkcija u 2020. godini je Usluge unapređenja stanovanja i zajednice u ukupnom iznosu od 105.535.863,04 kuna za razliku od 2019. godine kada je najzastupljenija funkcija bila Ekonomski poslovi.

Odgovorna osoba

  








    Ivan Anušić

                                                                                                            ______________________

U Osijeku, ___________2021. godine

Osoba za kontakt: Ana Čaloš

Telefon: 031/221-702

